星玄|雙子女馮盈盈未能擺脫「魔音」稱號 望能克服參加《中年好聲音》
2024年04月09日 00:00
東網電視
更多新聞短片
今日係4月9日農曆三月初一,幸運星係雙子座,事業運好到不得了,宜捉緊時機追尋夢想。「雙子女」馮盈盈首次做女一嘅劇集《妳不是她》,緊接神劇《新聞女王》播出,不過首播初期收視低開,向來樂觀嘅盈盈就對劇集有信心,仲話有25點就會派福利,20點就教大家Keep fit秘訣。全劇最終有20點收視嘅好成績,盈盈就趁住農曆新年,教大家3個營養貼士,不過盈盈都唔係冇派福利,佢喺社交網上載多張相,着住粉色古裝旗袍同大家拜年,唔少網民大讚佢充滿古典氣質,依家盈盈事業運好到不得了,唔通佢嚟緊想挑戰拍古裝戲。
日前,盈盈喺社交網上載唱歌片,素有「魔音」之稱嘅佢,今次勇敢高唱一曲《對你太在乎》,即引來唔少網民熱烈留言,有人讚唱功有進步,但亦有人彈她造作及咬字不清,並籲盈盈專心做主持,不過盈盈無懼,仲話覺得要克服呢個恐懼,搵謝東閔音樂學校再學唱歌,堅持喺唱歌界再下苦功,希望可以有人請佢登台唱歌,或者過多幾年參加《中年好聲音》。
肖兔嘅朋友人緣好,脾氣好、不驕不躁,謀事容易贏得掌聲。韓國男神李敏鎬拍過唔少膾炙人口嘅作品,不過近年大幅減產,幾乎一年得一部,令唔少劇迷等到頸都長。
今年Oppa終於有新劇出,除咗有《柏青哥》第二季,又有同「韓劇女王」孔曉振合作,以宇宙航空站為背景嘅浪漫喜劇《問問星星吧》,雖然兩個人首次合作,但經過兩個月嘅拍攝之後,已經變得好熟落,仲頭貼頭自拍,其中一張相李敏鎬用手指扮V臉勁搞鬼,型男美女同框,引來唔少劇迷大嗌期待。